stanford-oval/wikipedia huggingface dataset:
זואי סטארק
קריירת היאבקות מקצועית > תחילת הקריירה (2013–2020)

ב-8 ביוני 2013, סראנו ערכה את קרב הבכורה שלה בקריירה עבור ארגון ההיאבקות Vendetta Pro Wrestling, שבסופו היא הפסיד להדסון אנווי. ב-16 בנובמבר של אותה השנה, היא החלה להופיע תחת שם הבמה לייסי ליין ואף ניצחה בקרב את לארי בוטאבי. במהלך אותה התקופה, היא זכתה באליפות אולטרה X של NWA UCW-Zero. היא החזיקה בתואר זה עד ל-25 בינואר 2014. ב-22 במרץ 2014, היא ערכה את הקרב האחרון שלה. לאחר היעדרות ממושכת, היא שבה להתאבק ב-16 באוגוסט 2018 בקרב מול ת'אנדר רוזה, שהסתיים ללא הכרעה. ב-23 במאי 2019, היא הופיעה תחת שם הבמה סראנו והתמודדה מול אלכס גרסיה בקרב שבו היא יצאה עם ידה על העליונה. ב-29 בספטמבר 2019, היא זכתה באליפות הנשים של FSW לאחר שגברה על טאיה ואלקירי. לעומת זאת, היא הפסידה את חגורת אליפות זו למזראטי ב-20 בנובמבר 2020.
קריירת היאבקות מקצועית > Impact Wrestling‏ (2019–2020)

ריאן ערכה את הבכורה שלה בארגון ההיאבקות Impact Wrestling ב-23 בנובמבר בפרק של התוכנית Xplosion, כשהפסידה לטאיה ואלקירי. היא חזרה להתאבק עבור ארגון זה ב-17 במרץ של השנה החולפת, כאשר היא הפסידה לקירה הוגאן.
קריירת היאבקות מקצועית > WWE (2021–היום) > NXT‏ (2021–2023)

ב-20 בינואר 2021, דווח שסראנו חתמה על חוזה בארגון ה-WWE. ב-29 בינואר בפרק של התוכנית 205 לייב, סראנו, עתה תחת שם הבמה זואי סטארק, ערכה את קרב הבכורה שלה בארגון, כשהצטוותה לשורותיה של מרינה שפיר במסגרת טורניר הזוגות לזכר דאסטי רודס במהדורה הנשית הראשונה בתולדות הארגון. בקרב זה, השתיים הפסידו לאמבר מון ושוטצי בלאקהארט והודחו כבר בסיבוב הראשון. ב-17 בפברואר בפרק של התוכנית NXT, היא רשמה את קרב הבכורה שלה עבור המותג, שבסופו גברה על ולנטינה פרוז. שבוע לאחר מכן בתוכנית, היא הפסידה לאלופת הנשים של NXT, איאו שיראי בקרב שאינו היה על חגורת האליפות של האחרונה. לאחר הקרב, שיראי הביעה כבוד כלפי סטארק. במופע המקדים ללילה הראשון של האירוע NXT TakeOver: Stand & Deliver, שנערך ב-7 באפריל, סטארק רשמה ניצחון מפתיע על טוני סטורם. בפרק הספיישל המסיבה האמריקאית הגדולה, שנערך ב-6 ביולי, סטארק ואיאו שיראי ניצחו את The Way (קנדיס לאריי ואינדי הארטוול) וכתוצאה מכך זכו באליפות זוגות הנשים של NXT. הן שמרו על חגורות האליפות עד לפרק הספיישל NXT Halloween Havoc, שנערך ב-26 באוקטובר, שבו הפסידו לטוקסיק אטרקשן (ג'יג'י דולין וג'ייסי ג'יין) בקרב סולם משולש אשר כלל בנוסף את אינדי הארטוול ופרסיה פירוטה. ב-2 בנובמבר, סטארק הותקפה מאחורי הקלעים על ידי ג'יין ודולין; תקיפה זו כחלק מהעלילה גרמה לה להיעדר מן המרקע בעקבות קרע במניסקוס, ממנה סבלה במציאות. סטארק שבה למותג ב-19 ביולי, כאשר היא השתתפה בקרב באטל רויאל אשר קבע את זהות המועמדת לכתר לאליפות הנשים של NXT ואף זכתה בקרב זה. שבוע לאחר מכן, סטארק גברה על נציגת קבוצת טוקסיק אטרקשן, ג'יג'י דולין. ב-9 באוגוסט, סטארק ניצחה את קורה ג'ייד. ב-1 בנובמבר, סטארק הפסידה לאינדי הארטוול. שבוע לאחר מכן, סטארק וניקיטה ליונס כשלו בניסיונן לזכות באליפות זוגות הנשים של NXT לאחר שהפסידו לקטנה צ'אנס וקיידן קרטר; לאחר הקרב, סטארק תקפה את שותפתה לקרב, צעד שביסס את מעבר דמותה לדמות הרעה. ב-28 בפברואר 2023, סטארק הפסידה למייקו סאטומורה.
קריירת היאבקות מקצועית > WWE (2021–היום) > הבכורה ב-Raw והשותפות עם טריש סטרטוס (2023)

כחלק מהדראפט לשנת 2023, סטארק הועבר למותג Raw. ב-8 במאי בפרק של התוכנית Raw, סטארק רשמה את קרב הבכורה שלה ברוסטר הראשי, כשניצחה את ניקי קרוס. באירוע לילה של אלופים, שנערך ב-27 במאי, סטארק עזרה לטריש סטרטוס לנצח בקרב שלה מול בקי לינץ'. ב-5 ביוני בפרק של התוכנית Raw, סטארק ניצחה את נטליה בקרב העפלה לקרב הכסף בבנק של הנשים באירוע כסף בבנק. באירוע זה, שנערך ב-1 ביולי, סטארק וסטרטוס השתתפו יחדיו בקרב הכסף בבנק ומנעו מבקי לינץ' לנצח בו; לעומת זאת, מי שניצחה בקרב הייתה שותפה לשעבר של סטארק, איאו סקיי.
סטארק, שלוותה על ידי סטרטוס, הפסידה בקרב ספירות בכל מקום ללינץ' ב-28 באוגוסט בפרק של התוכנית Raw, זאת לאחר שהיא פגעה לא במכוון בסטרטוס שנפלה אל תוך שולחן, דבר שאיפשר ללינץ' להטיח את סטארק בשולחן אחר. באירוע פייבאק, שנערך ב-2 בספטמבר, סטארק עזרה לסטרטוס בקרב הכלוב שלה מול לינץ', אך סטרטוס כשלה בכל אופן לנצח בקרב. סטארק סיימה את השותפות שלה עם סטרטוס כאשר האחרונה סטרה לה וזעמה על הפסדה לאחר הקרב, דבר שהוביל אותה לתקוף את סטרטוס בתגובה, צעד שביסס את דמותה כטובה לראשונה ברוסטר הראשי.
קריירת היאבקות מקצועית > WWE (2021–היום) > השותפות עם שיינה בייזלר (2023–היום)

ב-4 בספטמבר בפרק של התוכנית Raw, סטארק הפסידה לשיינה בייזלר כתוצאה מהכנעה. לאחר הקרב, בייזלר שיבחה את סטארק על התעוזה שלה. בשבוע לאחר מכן, סטארק נחלצה לעזרת בייזלר, כשהאחרונה הותקפה על ידי צ'לסי גרין ופייפר ניבן לאחר הקרב של בייזלר מול גרין.
אליפויות והישגים

הישגים בארגון ההיאבקות Future Stars Of Wrestling – FSW
אליפות הנשים של FSW (פעם אחת)
הישגים במגזין ההיאבקות Ultra Championship Wrestling-Zero
אליפות אולטרה X של NWA UCW-Zero (פעמיים)
הישגים בארגון ההיאבקות World Wrestling Entertainment – WWE
אליפות זוגות הנשים של NXT (פעם אחת)  - עם איאו שיראי
הערות שוליים

↑  המותג NXT מודיע על החתמתן של שלוש מתאבקות, כשביניהן פריסילה קלי
↑  צפו: זואי סטארק תוקפת את טריש סטרטוס לאחר הפסדה של האחרונה לבקי לינץ' באירוע פייבאק
אוגוסט בלמונט

אוגוסט בלמונט האב (באנגלית: August Belmont Sr.;‏ 8 בדצמבר 1813 – 24 בנובמבר 1890) היה פוליטיקאי יהודי-אמריקאי מומר ממוצא גרמני, משקיע הון, דיפלומט ויושב ראש הוועדה הדמוקרטית הלאומית בשנות ה-60 של המאה ה-19.
בהמשך עבר לעסוק במרוצי סוסים גזעיים, הוא היה המייסד של מרוץ ה"Belmont Stakes" (אנ'), הרגל השלישית בסדרת מרוצי ה-Triple Crown, הקרוי על שמו, ומתקיים בפארק בלמונט (אנ') שבנה בנו, אוגוסט בלמונט הבן (אנ').
אבובקרי קויטה

אבובקרי קויטה (נולד ב-20 בספטמבר 1998) הוא כדורגלן מאוריטני-בלגי המשחק כחלוץ בקבוצת א.א.ק. אתונה מליגת העל היוונית ובנבחרת מאוריטניה.
קריירה

קויטה נולד בבלגיה להורים ממוצא סנגלי. הוא התחיל לשחק כדורגל בגיל 13 בקבוצות הנוער של מרקסם ולירה.
ביוני 2017, בגיל 19, חתם קויטה על חוזה מקצועני ראשון עם קבוצת גנט מליגת העל הבלגית. במאי 2018 ערך את הופעת הבכורה שלו בליגה הבכירה במשחק נגד אנדרלכט.
ב-2019 חתם קויטה בספורטקרינג בוורן, גם כן מליגת העל הבלגית.
ב-2021 הצטרף לסנט טרוידן.
ב-9 ביולי 2024 חתם לחמש שנים בא.א.ק. אתונה מליגת העל היוונית תמורת 4 מיליון אירו.
קריירה בינלאומית

ב-15 בנובמבר 2023 ערך קויטה את הופעת הבכורה שלו בנבחרת מאוריטניה, בהפסד 2-0 לנבחרת הרפובליקה הדמוקרטית של קונגו במסגרת מוקדמות מונדיאל 2026.
נכלל בסגל נבחרת מאוריטניה לטורניר גביע אפריקה לאומות 2023.
הערות שוליים

↑  WELKOM OP DE FREETHIEL, ABOUBAKARY KOITA!, waasland-beveren
↑  La liste officielle des 27 Mourabitounes appelés à défendre les couleurs de la Mauritanie à la phase finale de la Coupe d'Afrique des Nations « Côte d'Ivoire 2023 » באתר הרשמי של פדרציית הכדורגל המאוריטנית, 25 בדצמבר 2023 (בצרפתית)
| נבחרת מאוריטניה – גביע אפריקה לאומות 2023 |
| --- | --- | --- |
|  1 נ. דיאו •  2 ח'. דיאו •  3 עבייד •  4 גסאמה •  5 ל. בה •  6 פופאנה •  7 א. בה •  8 בודה •  9 טנג'י •  10 ת'יאם •   11 אן •  12 ב. קמארה • 13 נ. אל-עבד •  14 דלאהי יאלי • 15 דוקרה • 16 ניאסה • 17 מחמוד • 18 ס. אל-עבד • 19 קויטה • 20 קייטה • 21 חובייב • 22 א. אנדיאייה • 23 בונה • 24 ב. אנדיאייה • 25 פ. בה • 26 אנגום • 27 א. קמארה • מאמן: עבדו |  1 נ. דיאו •  2 ח'. דיאו •  3 עבייד •  4 גסאמה •  5 ל. בה •  6 פופאנה •  7 א. בה •  8 בודה •  9 טנג'י •  10 ת'יאם •   11 אן •  12 ב. קמארה • 13 נ. אל-עבד •  14 דלאהי יאלי • 15 דוקרה • 16 ניאסה • 17 מחמוד • 18 ס. אל-עבד • 19 קויטה • 20 קייטה • 21 חובייב • 22 א. אנדיאייה • 23 בונה • 24 ב. אנדיאייה • 25 פ. בה • 26 אנגום • 27 א. קמארה • מאמן: עבדו | מאוריטניה |
אד גיין

| --- | --- |

 לידה:  27 באוגוסט 1906 לה קרוס, ארצות הברית 
 פטירה:  26 ביולי 1984 (בגיל 77) מדיסון, ויסקונסין, ארצות הברית 
 שם לידה:  Edward Theodore Gein 
 מדינה:  ארצות הברית ארצות הברית
 מקום קבורה:  בית הקברות של פליינפילד 
 מקום מגורים:  פליינפילד 
 השקפה דתית:  לותרניזם 
 
אדוארד תאודור גיין (באנגלית: Edward Theodore Gein‏; 27 באוגוסט 1906 - 26 ביולי 1984) נחשב לאחד הרוצחים הידועים לשמצה בארצות הברית.
חייו

גיין נולד בוויסקונסין לאב אלכוהוליסט אלים שהיה לעיתים קרובות מובטל. אמו הייתה אישה דתית נוצרית אדוקה, שנהגה לחנך את גיין ואת אחיו עד למותה, והכתה אותם כשביצעו מעשה חטא.
ב-1940 מת אביו. במרץ 1944 פרצה שרפה בחווה, והנרי, אחיו הגדול של גיין, סבל מפגיעה חמורה בראשו ומת. בחקירה שלאחר המוות נקבע שהוא מת מחנק כאשר נלחם באש.
ב-29 בדצמבר 1945 נפטרה אימו משבץ מוחי.
גיין נודע בכינוי "הקצב מפליינפילד" (עיר בוויסקונסין), כינוי שקיבל בעקבות רציחתן של לפחות שתי נשים בשנות ה-50, ועל ביצוע מעשים מגונים וסדיסטיים בגופות שגנב מבית קברות. ישנה סברה שגיין רצח נשים בגלל הדמיון ביניהן לאמו, שאותה אהב אך היא לא החזירה לו אהבה.
בנובמבר 1957 מצאו בבית שוטרי משטרת פליינפילד שבאו אליו כדי לחקור רצח מספר רב של איברים וגופה שתוכנה הוצא ממנה. גיין נעצר, הודה ברצח, והסביר שאת שאר הגופות הוא גנב מבתי קברות מקומיים. לאחר שהוכרז כמשוגע בידי בית המשפט בילה את שארית חייו בבית החולים של ואופסן עד שמת מסרטן ב-1984.
בתרבות

שנים לאחר מעשיו, שימש אד גיין השראה לתומאס האריס, מחבר הספר "שתיקת הכבשים". גם דמויותיהם של "נורמן בייטס" מסרטו של אלפרד היצ'קוק "פסיכו", "פני עור" מסרט הפולחן "המנסרים מטקסס" ו"בלאדי פייס" מהעונה השנייה של סדרת האימה "אימה אמריקאית" התבססו עליו. בין הסרטים המציגים את דמותו האמיתית של גיין ניתן למנות את הסרט "Deranged" משנת 1974 (בסרט זה שונה שם הרוצח ל"עזרא קוב"), הסרט "In the Light of the Moon" משנת 2000 (יצא בארצות הברית תחת הכותרת "Ed Gein" בשנת 2001), הסרט "Ed Gein: The Butcher of Plainfield" ("אד גיין: הקצב מפליינפילד"), שיצא ישירות ל-DVD בשנת 2007 ובו גילם קני הודר (מסרטי "יום שישי ה-13") את אד גיין, והסרט "Ed Gein: The Musical" משנת 2010.
השיר Dead skin mask של להקת המטאל האמריקאית סלייר מבוסס על גיין.
בקאבר של האלבום השלישי של להקת הנויז רוק השוודית בריינבומבס, "Obey", ישנה תמונה של אד גיין.
בסדרה דאהמר - מפלצת: סיפורו של ג'פרי דאהמר, הפרק השמיני מבוסס על אד גיין.
Ya nauchu tebya (I'll Teach You)

| --- | --- |

 סינגל בביצוע גלסי זמסטה
 יצא לאור:  9 במרץ 2021
 שפה:  רוסית
"Ya nauchu tebya (I'll Teach You)" הוא שיר של הלהקה הבלארוסית, גלסי זמסטה, שאמור היה לייצג את בלארוס באירוויזיון 2021 שהתקיים ברוטרדם, הולנד, אך נפסל בשל אופיו הפוליטי.
באירוויזיון > בחירה פנימית

ב-9 במרץ 2021, רשות השידור הבלארוסית, BTRC, אישרה כי גלסי זמסטה תייצג את בלארוס באירוויזיון 2021 עם השיר "Ya nauchu tebya (I'll Teach You)". אף על פי שאמנים רבים שהשתתפו במקור באירוויזיון 2020 שבוטלה חזרו לאירוויזיון 2021, רשות השידור הבלארוסית, BTRC, אישרה בספטמבר 2020 כי הם יסרבו שהלהקה הבלארוסית, ואל, תייצג אותה בשנית בשל תמיכתה בההפגנות שהתרחשו בה, בטענה כי ללהקה "לא היה מצפון".
באירוויזיון > מחלוקת

השיר עורר תגובה שלילית בתוקף מצד קהילת אוהדי האירוויזיון. תוך מספר שעות משחרורו, החלה עצומה של Change.org (אנ') שביקשה לפסול את השתתפות בלארוס באירוויזיון 2021 עקב מילים שהתפרשו כ-"דיכוי פוליטי ועבדות". העצומה נחתמה על ידי למעלה מאלף איש ב-12 שעות. מאוחר יותר באותו יום, שוודיה ביטלה את מקומה של בלארוס בחבר המושבעים בגמר המלודיפסטיבלן, וביקשה מבריטניה שתחליף אותה. מספר אתרי חדשות, העוסקים באירוויזיון, הצהירו כי יפסיקו לתת סיקורים הקשורים לשיר או למדינה עצמה. יום אחרי הוצאת השיר, איגוד השידור האירופי הודיע כי השיר לא פועל לפי כללי התחרות, בשל האופי הפוליטי של השיר. לאחר מכן, ניתנה לרשות השידור הבלארוסית, BTRC, אפשרות להגיש גרסה מחודשת של השיר, כך שלא תכלול את האופי הפוליטי, או לחלופין לבחור בשיר אחר. באם הרשות השידור הבלארוסית, BTRC, לא תעשה זאת, היא תפסל מהתחרות. ב-26 במרץ 2021, רשות השידור הבלארוסית הודיעה שלא תשתתף בתחרות השנה, זאת לאחר שבמקור הודיעה כי תבחר שיר חדש, אך גם הוא נפסל עוד לפני שפורסם, כיוון שגם בו נכלל אופי פוליטי מובהק. במאי 2021 הודיעה רשות השידור הבלארוסית BTRC כי לא תשדר את התחרות.
הערות שוליים

↑  Granger, Anthony. "Belarus: "Val will not go to Eurovision 2021" - BTRC". Eurovoix.com. נבדק ב-26 בספטמבר 2020. {{cite web}}:  (עזרה)
↑  Ten Veen, Renske (15 באוגוסט 2020). "Belarussian Eurovision stars react to Protests". Wiwibloggs. נבדק ב-17 באוגוסט 2020. {{cite web}}:  (עזרה)
↑  Luukela, Sami (10 במרץ 2021). "A new petition to disqualify Belarus from Eurovision 2021 hits 1000 signatures". ESCXTRA. נבדק ב-10 במרץ 2021. {{cite web}}:  (עזרה)
↑  Luukela, Sami (10 במרץ 2021). "United Kingdom to replace Belarus in Melodifestivalen jury". ESCXTRA. נבדק ב-10 במרץ 2021. {{cite web}}:  (עזרה)
↑  Deakin, Samuel. "Eurovoix's Statement on Galasy ZMesta and Belarus' Participation in the Eurovision Song Contest 2021". Eurovoix. ארכיון מ-2021-03-10. נבדק ב-2021-03-10.
↑  Waddell, Nathan; Van Lith, Nick (2021-03-10). "A statement from ESCXTRA on Belarus at the Eurovision Song Contest 2021". ESCXTRA. ארכיון מ-2021-03-10.
↑  "Latest news: EBU statement on Belarusian entry". Eurovision.tv (באנגלית). 2021-03-11. נבדק ב-2021-03-11.
↑  News, Eurovision; News, Participants; Participants, Eurovision; Fans (2021-03-11). "Eurovision Belarus: EBU releases statement on the country's entry for Eurovision 2021 - ESCToday.com". Eurovision News, Polls and Information by ESCToday (באנגלית אמריקאית). נבדק ב-2021-03-11.
עידו פורת (משפטן)

| --- | --- |

 לידה:  15 בספטמבר 1970 (בן 54) 
 מקום לימודים:  האוניברסיטה העברית בירושלים  אוניברסיטת סטנפורד 
 מוסדות:  המרכז האקדמי למשפט ולעסקים 
 
עידו פורת (נולד ב-15 בספטמבר 1970) הוא פרופסור חבר למשפט חוקתי במרכז האקדמי למשפט ולעסקים.
ביוגרפיה

פורת נולד ברמת גן וגדל ברמת השרון, בנם של אל"ם יהודה פורת ופרופסור דינה פורת. הוא בוגר בית הספר התיכון תלמה ילין במגמת מוזיקה.
בשנת 1998 סיים בהצטיינות את לימודי התואר הראשון במשפטים ובפילוסופיה באוניברסיטה העברית בירושלים. את ההתמחות עשה בבית המשפט העליון אצל השופטת דליה דורנר. את לימודי התואר השני והדוקטורט סיים באוניברסיטת סטנפורד בארצות הברית ובמהלכם שימש גם כעורך בכתב העת למשפט בינלאומי של האוניברסיטה, וכעוזר משפטי לפרופ' לורנס פרידמן ומורטון הורוביץ.
את עבודת הדוקטורט שלו, בהדרכת פרופ' תומאס גריי, כתב על מבחני איזון במשפט החוקתי האמריקאי.
בקיץ 2001 התמחה בחברת עורכי הדין Debevoise & Plimpton בניו יורק. עם חזרתו לישראל השתלב בסגל הפקולטה למשפטים במרכז האקדמי למשפט ולעסקים. בדצמבר 2015 מונה לפרופסור חבר.
בין השנים 2008–2009 שימש כפרופסור אורח בבית הספר למשפטים באוניברסיטת סן דייגו שם הוא מלמד מאז מדי שנה קורס מרוכז במשפט חוקתי השוואתי.
פורת נשוי ואב לחמישה.
מחקריו

פורת כותב בתחומים של משפט חוקתי ופילוסופיה של המשפט. מחקריו עוסקים במבחני האיזון והמידתיות, בחוקתיות גלובלית, בזכויות קבוצתיות, בהפליה, בדיני מלחמה ובהיסטוריה של המשפט החוקתי.
מחקריו > הספר Proportionality and Constitutional Culture

בשנת 2013 יצא לאור הספר Proportionality and Constitutional Culture שהוא פרי מחקר משותף של פורת עם פרופ' משה כהן-אליה ועוסק בתופעת התפשטותה של דוקטרינת המידתיות בעולם.
בספר הם מסבירים כי התפשטות המידתיות מבטאת את "תרבות ההצדקה", כלומר תרבות המחייבת את המדינה להצדיק כל אחת מפעולותיה. הספר ממקם את דוקטרינת המידתיות בתוך הקשר היסטורי, תרבותי ופוליטי ומשווה בינה לבין האיזון האמריקאי. הטענה המרכזית בספר היא כי למרות הדמיון האנליטי בין המידתיות לבין האיזון האמריקאי, קיים פער תרבותי והיסטורי עמוק בין שתי הדוקטרינות ופער זה משפיע על האופן שבו הן מובנות ומתפקדות במשפט החוקתי.
מחקריו > מאמרים

במספר מאמרים, חלקם משותפים, חוקר פורת את הקשר בין זכויות לבין טעמים פסולים וכוונות פסולות. פורת מבקש לנתח זכויות חוקתיות מרכזיות כמבקשות לחשוף טעמים פסולים וכוונות פסולות של המדינה ולאסור עליהן. לעומת זאת, זכויות שאינן קשורות לטעמים פסולים הן בעלות עצמה פחותה יותר וחשופות לאיזון, וייתכן שמקומן מחוץ למשפט החוקתי כלל ובתוך המסגרת הפוליטית כוונה פסולה מנחה את פורת גם בעמדותיו לגבי הפסלות המוסרית של טרור, וההבחנה בינו לבין פעולות אלימות אחרות.
במאמריו על הזכויות הקבוצתיות טוען פורת כי יש להבחין בין תביעות לזכויות קבוצתיות של מיעוטים שהן דפנסיביות – כאלו המשמשות בעיקר להגנת הקבוצה וחבריה מפני לחציה של החברה הכללית, לבין תביעות שהן אופנסיביות – כאלו התומכות בהתרחבות הקבוצה ותביעותיה כלפי קבוצת הרוב והחברה הכללית. תביעות אופנסיביות (כגון תביעות של החרדים בישראל בנוגע לאופי השבת במרחב הציבורי, או תביעות של המיעוט הערבי בישראל לשינוי שמות רחובות לערביים) הן ככלל מוצדקות פחות מתביעות דפנסיביות.
במאמר המשך לספר על מידתיות טוען פורת כי את התפשטות המידתיות במשפט החוקתי הישראלי בפרט, ואת תפיסת הזכויות החוקתיות בישראל בכלל, יש להבין בהקשר ההיסטורי של התפתחות המשפט החוקתי בישראל מתוך המשפט המנהלי.
פורת טען בעד הזכות של מדינה להעדיף, במגבלות מסוימות, את חיי אזרחיה בחישוב המוסרי על פני חיי אזרחי מדינות אחרות, ומדינות אויב
.
פרסומים נבחרים > ספרים

Proportionality and Constitutional Culture, (Cambridge University Press, 2013) (co-authored with Moshe Cohen-Eliya).
פרסומים נבחרים > מאמרים ופרקים מספרים

"המינהליזציה של המשפט החוקתי", עיוני משפט ל"ז (2016).
"זכויות קבוצתיות בישראל - שלושה מבחנים מנחים", חקרי משפט ל-389 (2015).
"שישים שנות איזון: על המעבר מאיזון משני לאיזון מהותי בפסיקת בית-המשפט העליון", משפט ועסקים כרך י' 349 (2009).
"מה באמת ההבדל? תגובה למאמרו של דוד אנוך, 'מה ההבדל בין פעולות טרור לחיסולים? מחשבה על ההבחנה בין גרימת נזק מכוונת לבין גרימת נזק צפויה לחפים מפשע'" בתוך: ראם שגב, דוד אנוך, עידו פורת, בהנחיית מרדכי קרמניצר, פגיעה בחפים מפשע, מחקר מדיניות 71, המכון הישראלי לדמוקרטיה 137 (2007).
פרסומים נבחרים > מאמרי דעה

עידו פורת, סיבוב באוטובוס האיוולת, באתר הארץ, 1 במרץ 2010
עידו פורת, משחק רבין, באתר הארץ, 19 באוקטובר 2010
עידו פורת, שקד לא תצליח להכריע את ביהמ"ש, באתר הארץ, 11 במאי 2015
הערות שוליים

↑  עמוד המרצה פרופ' עידו פורת באתר המרכז האקדמי למשפט ולעסקים ברמת-גן
↑  פוסט של המרכז האקדמי למשפט ולעסקים, פייסבוק, 2 בדצמבר 2015
↑  (Proportionality and Constitutional Culture, (Cambridge University Press, 2013) (co-authored with Moshe Cohen-Eliya
↑  (The Dual Model of Balancing: A Model for the Proper Scope of Balancing in Constitutional Law 27 CARDOZO LAW REVIEW 1393 (2006); Indifference and Discrimination, 44 Israel Yearbook on Human Rights 87 (2014
↑  "מה באמת ההבדל? תגובה למאמרו של דוד אנוך, 'מה ההבדל בין פעולות טרור לחיסולים? מחשבה על ההבחנה בין גרימת נזק מכוונת לבין גרימת נזק צפויה לחפים מפשע'" בתוך: ראם שגב, דוד אנוך, עידו פורת, בהנחיית מרדכי קרמניצר, פגיעה בחפים מפשע, מחקר מדיניות 71, המכון הישראלי לדמוקרטיה 137 (2007)
↑  זכויות קבוצתיות בישראל - שלושה מבחנים מנחים" מחקרי משפט ל-389 (2015)
↑  "המינהליזציה של המשפט החוקתי" עיוני משפט ל"ז (2016)
↑  (Preferring One’s Own Civilians: May Soldiers Endanger Enemy Civilians More Than They Would Endanger Their State’s Civilians?, (with Z. Bohrer) (47 George Washington International Law Review 99 (2015
| --- | --- |
בקרת זהויות :  VIAF: 68156675134733582778   WorldCat (עם VIAF): 68156675134733582778
גרז סלווה

| --- | --- |

 לידה:  12 בדצמבר 1862 ורשה, האימפריה הרוסית 
 פטירה:  15 בדצמבר 1920 (בגיל 58) לודז', רפובליקת פולין 
 הישג בולט:  היה מס' 13 בעולם בשנת 1910
 מד כושר מרבי:  2644 (ינואר 1910)
 מקצוע נוסף:  תעשיין
 מדינה:  רוסיה, פולין
 הערות:  יהודי
 
גרז סלווה (בפולנית: Gersz (Hersz, Georg, George, Henryk Jerzy) Salwe (Salve)‎;‏ 12 בדצמבר 1862, ורשה – 15 בדצמבר 1920, לודז') היה שחמטאי יהודי-פולני ותעשיין מצליח.
קריירה

בשנת 1897 הגיע סלווה למקום השני באליפות לודז'. בשנת 1898 הוא ניצח באליפות לודז'. בשנת 1903 הגיע למקום הרביעי באליפות השלישית של רוסיה שהתקיימה בקייב (ניצח: מיכאל צ'יגורין). סלווה הגיע לשיא הקריירה השחמטאית שלו בשנת 1906, עת ניצח באליפות הרביעית של רוסיה שהתקיימה בסנקט פטרבורג. הוא הקדים בתחרות זו את עקיבא רובינשטיין ובנימין בלומנפלד.
בשנת 1906 הגיע למקום הרביעי בתחרות לודז' ובאותה שנה הגיע למקום השלישי בתחרות נוספת. באותה שנה חלק מקום 6-7 בתחרות נירנברג (ניצח: פרנק מרשל) וחלק מקום 5-6 בתחרות אוסטנדה (ניצח: קרל שלכטר).
בשנת 1907 הגיע למקום הרביעי בתחרות לודז' ולמקום השמיני בתחרות אוסטנדה. באותה שנה הגיע למקום התשיעי בתחרות קרלסבד (ניצח: עקיבא רובינשטיין). באליפות החמישית של רוסיה שהתקיימה בלודז' חלק מקום 3-4 עם אז'ן זנוסקו-בורובסקי אחרי עקיבא רובינשטיין ושמעון אלאפין.
בשנת 1908 הגיע למקום ה-13 בווינה, חלק מקום 7-9 בפראג, הגיע שני, אחרי פרנק מרשל בתחרות דיסלדורף, הגיע שלישי, אחרי עקיבא רובינשטיין ופרנק מרשל בתחרות לודז' והגיע שני, אחרי שמעון אלאפין בתחרות ורשה.
בשנת 1909 חלק מקום 8-10 בתחרות סנקט פטרבורג. (ניצחו: עמנואל לסקר ועקיבא רובינשטיין). באותה שנה הגיע למקום החמישי באליפות השישית של רוסיה שהתקיימה בווילנה (ניצח: עקיבא רובינשטיין).
בשנת 1910 חלק סלווה מקום 11-14 בתחרות המבורג (ניצח: קרל שלכטר). בשנת 1911 חלק מקום 17-18 בתחרות קרלסבד (ניצח: ריצ'רד טייכמן), באותה שנה חלק מקום 2-3 עם אלכסנדר פלמברג, אחרי עקיבא רובינשטיין בתחרות ורשה. בשנת 1912 הגיע למקום השלישי בתחרות ורשה, באותה שנה חלק מקום 9-11 בתחרות באד פיסטיאן, הגיע למקום העשירי בתחרות וילנה, באליפות רוסיה השביעית (ניצח: עקיבא רובינשטיין), הגיע למקום השלישי בתחרות לודז', אחרי יפים בוגוליובוב ואלכסנדר פלמברג.
בשנת 1913 ניצח סלווה בתחרות לודז', וחזר על ניצחונו באותה תחרות בשנת 1914. באליפות השמינית של רוסיה חלק מקום 10-11 (ניצחו: אלכסנדר אלכין ואהרון נימצוביץ'). במהלך מלחמת העולם הראשונה הוא הגיע שני בתחרות לודז' בשנת 1915, ניצח ב-1916 והגיע שני, אחרי עקיבא רובינשטיין בשנת 1917.
סלווה קיים מספר דו-קרבות בלודז'. בשנת 1903 סיים בתיקו דו-קרב מול עקיבא רובינשטיין +5 -5 =0 (+ ניצחונות – הפסדים = תוצאות תיקו). בשנת 1904 הפסיד לעקיבא רובינשטיין +3 -5 =2. בשנת 1904 סיים בתיקו מול מיכאל צ'יגורין +1 -1 =0, בשנת 1905 ניצח דו-קרב מול ז'ק מיזס +2 -1 =0. בשנת 1906 הפסיד בדו-קרב מול מיכאל צ'יגורין +5 -7 =4. בשנת 1908 הפסיד לעקיבא רובינשטיין +1 -3 =4. בשנת 1909 ניצח דו-קרב מול גרז רוטלוי +8 -5 =3 ובשנת 1910 הפסיד בדו-קרב גומלין לגרז רוטלוי +1 -3 =6. בשנת 1913 הפסיד לאולדריך דוראס +0 -2 =2 וליפים בוגוליובוב +3 -5 =2.
בין השנים 1913–1914 הוציא לאור עיתון ביידיש בשם Ershte Jiddishe shakh-zeitung.
משחקים מפורסמים > לבן: גרז סלווה שחור: עקיבא רובינשטיין לודז' 1907

כדי לראות את המשחקים, יש לאפשר בדפדפן שלכם ג'אווהסקריפט.
[Event "Match"]
[Site "Lodz RUE"]
[Date "1907.10.29"]
[EventDate "?"]
[Round "?"]
[Result "0-1"]
[White "Georg Salwe"]
[Black "Akiba Rubinstein"]
[ECO "C50"]
[WhiteElo "?"]
[BlackElo "?"]
[PlyCount "76"]
1.e4 e5 2.Nf3 Nc6 3.Bc4 Bc5 4.Nc3 Nf6 5.d3 d6 6.Be3 Bb6 7.O-O
Bg4 8.Nd5 Nxd5 9.Bxd5 O-O 10.h3 Bh5 11.g4 Bg6 12.Kg2 Qe7
13.Qe2 Kh8 14.a4 Nd8 15.a5 Bxe3 16.fxe3 c6 17.Bb3 Ne6 18.c3
Nc5 19.Bc2 d5 20.exd5 cxd5 21.Nh2 {הלבן עומד פחות טוב אך מתבקש 21. צאד1 צאד8 22. ב4 הלבן עדיין יכול להיאבק. }
e4 22.d4 Nd3 23.Bb3 Rad8
24.Qd2 f5 25.c4 f4 26.cxd5 f3+ 27.Kh1 Qh4 28.Bc4 Qxh3 29.Bxd3
exd3 30.Rf2 Be4 31.Rc1 Rf6 32.Qb4 d2 33.Rd1 Qg3 34.Qe7 Rc8
35.Rfxd2 Qe1+ 36.Rxe1 f2+ 37.Qxe4 fxe1=Q+ 38.Kg2 Qxd2+ 0-1
כדי לראות את המשחקים, יש לאפשר בדפדפן שלכם ג'אווהסקריפט.
[Event "Lodz"]
[Site "Lodz RUE"]
[Date "1907.??.??"]
[EventDate "?"]
[Round "?"]
[Result "0-1"]
[White "Georg Salwe"]
[Black "Akiba Rubinstein"]
[ECO "D44"]
[WhiteElo "?"]
[BlackElo "?"]
[PlyCount "120"]
1.d4 d5 2.c4 e6 3.Nc3 dxc4 4.Nf3 Nf6 5.e3 c5 6.Bxc4 Nc6 7.O-O
cxd4 8.exd4 Be7 9.Bf4 {עדיף 9. מהה2 0-0 10. צד1}
O-O 10.Qd2 b6 11.Rfd1 {המסע 11. ד5 היה מביא לשוויון מוחלט, 11. א3 מביא ליתרון זעיר. המסע שנבחר מעביר את היתרון לשחור, לאחר פב4 כפי ששוחק}
Nb4 12.Qe2 Bb7
13.Ne5 Nbd5 14.Bg3 Rc8 15.Rac1 Nxc3 16.bxc3 {הלבן לא זיהה את תוכנית השחור, אחרת היה משחק 16. צ:ג3}
Nd5 17.f4 {אחד האיומים של השחור הוא ו5 ואחריו ו4 או באגף המלכה ב5 ולאחר הכאת הרגלי הפרש מכה את ג3 עם מזלג על המלכה והצריח}
b5
18.Bxd5 Qxd5 {כעת לשחור יתרון גדול. ראשית יש לו זוג רצים והמלכה והרץ מאיימים במט על ז2. בנוסף השחור שולט על המשבצות הלבנות}
19.Be1 Rc7 20.a4 f6 21.Nf3 bxa4 22.c4 Qe4 23.Qxe4
Bxe4 24.c5 Rb7 25.Nd2 Bd5 26.Nc4 g6 {לשחור יתרון גדול, אבל 26...צב3 ולאחריו א3 ו-א2 יותר מדויק}
27.Rc3 Rfb8 28.Rdc1 Bd8
29.Kf2 Bc7 30.g3 Rb3 31.Re3 Kf7 32.Rxb3 axb3 33.Nb2 a5 34.Ra1
Ke7 35.Ke3 Kd7 36.Bc3 Kc6 37.Kd3 Kb5 38.Na4 g5 39.fxg5 fxg5
40.Bb2 Rf8 41.Nc3+ Kc6 42.Re1 Rf3+ 43.Re3 Rf1 44.Nxd5 Kxd5
45.Ke2 Rh1 46.Rxb3 Rxh2+ 47.Kf3 h5 48.Bc3 g4+ 49.Ke3 Rg2
50.Be1 Bxg3 51.Bxa5 Bf2+ 52.Kf4 Bxd4 53.Kg5 g3 54.Bb6 e5 55.c6
Kxc6 56.Bxd4 exd4 57.Kxh5 Kd5 58.Kg4 Ke4 59.Rb8 Rf2 60.Kxg3
Rf7 0-1